MT ECB -PUBLIC  
 
OPINJONI TAL -BANK ĊENTRALI EWROPEW  
tad-19 ta’  Ġunju 2015  
dwar reġistru tal -kreditu ċentrali  
(CON/2015/ 20) 
 
Introduzzjoni u bażi legali  
Fit-8 ta' April 2015, il -Bank Ċentrali Ewropew (BĊE) irċieva talba mingħand i l-Bank Ċentrali ta' Malta 
(BĊM) għal opinjoni dwar abbozz ta' liġi li jemenda l -Att dwar il -Bank Ċentrali ta' Malta (Kap. 204 tal -
Liġijiet ta' Malta) u abbozz tad- Direttiva Nru 14 tal -Bank Ċentrali ta' Malta dwar reġistru tal -kreditu ċentrali 
(iktar ’il quddiem l -"abbozz ta' liġi" u l -"abbozz ta' direttiva" rispettivament, u li flimkien jissejħu l -"abbozzi 
ta’ liġijiet").  
Il-kompetenza tal -BĊE biex jagħti opinjoni hija bbażata fuq l -Artikoli 127(4) u 282(5) tat -Trattat dwar il-
Funzjonament tal -Unjoni Ewropea u t -tielet, ir -raba’  u s-sitt inċiżi tal -Artikolu 2(1) tad- Deċiżjoni tal -Kunsill 
98/415/KE1, billi l- abbozzi ta’ liġijiet huma relatati mal -BĊM, il -ġbir, il- kumpilazzjoni u d- distribuzzjoni ta' 
statistika finanzjarja u ba nkarja, u r -regoli applikabbli għal istituzzjonijiet finanzjarji safejn dawn jaffettwaw 
b'mod materjali l -istabbiltà tal -istituzzjonijiet u s -swieq finanzjarji. B’mod konformi mal -ewwel sentenza tal -
Artikolu 17.5 tar -Regoli ta’ Proċedura tal -Bank Ċentrali Ewropew, il -Kunsill Governattiv adotta din l -
opinjoni.  
 
1.  L-iskop tal -abbozzi ta' liġijiet  
1.1 L-abbozz ta' liġi  
1.1.1  L-abbozz ta' liġi jipprovdi għall -istabbiliment u t -tħaddim ta' reġistru tal -kreditu ċentrali (iktar ’il 
quddiem ir -"Reġistru" ) fi ħdan il -BĊM . Fir -Reġistru ser ikun hemm informazzjoni mhux 
anonimizzata u mikrodejta dwar l -iskoperturi attwali u kontinġenti ta' persuni fiżiċi u ġuridiċi, kemm 
jekk residenti f'Malta kif ukoll jekk le, li jirriżultaw minn faċilitajiet ta' kreditu u f aċilitajiet oħrajn 
mogħtija lilhom minn istituzzjonijiet ta' kreditu. Ir -Reġistru ser jintuża biex jappoġġa (a) iċ -
ċentralizzazzjoni ta' informazzjoni dwar skoperturi ta' kreditu, (b) l -analiżi tal -istabbiltà  tas-sistema 
finanzjarja, (c) l -implimentazzjoni  tal-politika monetarja, (d) il -kumpilazzjoni ta' statistika u (e) il -
valutazzjoni tar -riskju tal -kreditu.  
1.1.2  L-abbozz ta' liġi jawtorizza lill -BĊM biex jipprovdi aċċess għall -informazzjoni miżmuma fir -Reġistru 
lil banek ċentrali nazzjonali u istituzzjonijiet  oħrajn ta' Stati Membri li jkollhom databases  
kumparabbli, fuq il -bażi ta' reċiproċità. L- abbozz ta' liġi jagħti wkoll is -setgħa lill -BĊM biex jiġbor 
informazzjoni mill- Uffiċċju tal -Istatistika Nazzjonali, meta dan ikun meħtieġ għall -qadi tad- dmirijiet 
                                                 
1  Deċiżjoni tal -Kunsill 98/415/KE tad- 29 ta' Ġunju 1998 dwar il -konsultazzjoni mal -Bank Ċentrali Ewropew minn 
awtoritajiet nazzjonali dwar abbozzi ta' dispożizzjonijiet leġiżlattivi (ĠU Edizzjoni S peċjali bil-Malti: Volum 001 
P. 446).  
ECB -PUBLIC  
2 tal-BĊM b'rabta mar -Reġistru.  L-abbozz ta' liġi jiżgura li dawk li jissellfu jkollhom id -dritt li jiksbu l -
informazzjoni dwar l -iskoperturi tagħhom stess li tkun miżmuma fir -Reġistru.   
1.1.3  L-abbozz ta' liġi jawtorizza li ll-BĊM biex joħroġ direttivi li jimponu rekwiżiti fuq istituzzjonijiet ta' 
kreditu u istituzzjonijiet oħrajn biex jipprovdu informazzjoni lir -Reġistru, u li jistipulaw il-
kundizzjonijiet għall -għoti ta' aċċess għad- dejta miżmuma fir -Reġistru, inkluża l -impożizzjoni ta' 
tariffi.   
1.2 L-abbozz ta' diret tiva 
1.2.1  L-abbozz ta' direttiva jeħtieġ li l -istituzzjonijiet ta' kreditu jirrapportaw lill -BĊM, darba fix -xahar, il -
bilanċi ta' tmiem ix -xahar ta' skoperturi relatati mal -għoti ta' faċilitajiet ta' kreditu. Jiffissa wkoll ir -
regoli dwar  id-dritt ta' aċċ ess tal -istituzzjonijiet ta' kreditu għad- dejta miżmuma fir -Reġistru. Dawn ir -
regoli jikkjarifikaw li (a) id- dejta li għandha tiġi aċċessata mhux ser tinkludi referenza għall -
istituzzjoni ta' kreditu li tkun tat il -faċilità ta' kreditu2, (b) l -informazzjoni aċċessata minn 
istituzzjonijiet ta' kreditu ma tistax tintbagħat lil terzi u għandha tintuża biss għall -iskop li jiġi vvalutat 
ir-riskju ta' kreditu3, (c) ser jiġu stabbiliti perijodi ta' żamma4 u (d) huwa meħtieġ il -kunsens bil -
miktub tal -persuna li tkun ħadet is -self5 qabel ma istituzzjoni ta' kreditu tkun tista' taċċessa dejta 
relatata mal -iskoperturi ta' kreditu ta' dik il -persuna. L- abbozzi ta' liġijiet huma wkoll mingħajr 
preġudizzju għal -liġijiet dwar il- protezzjoni tad- dejta6 u kull istituzzjoni ta' kreditu għandha taħtar 
massimu ta' tliet impjegati bħala rappreżenta nti awtorizzati għall -iskop li jaċċessaw ir -Reġistru7. 
1.2.2  Il-BĊM ser jimponi tariffi fuq l -istituzzjonijiet ta' kreditu meta jaċċessaw ir -Reġistru, fuq il -bażi ta' 
tariffi annwali kkalkulat i fuq il -bażi tal -ispiża mġarrba mill -BĊM biex iżomm ir -Reġistru, flimkien 
mas-sehem tal -istituzzjoni ta' kreditu fl -iskopertura għall -kreditu matul is -sena kalendarja ta' qabel, 
u tariffi ta' aċċess fir -rigward ta' talbiet speċ ifiċi. L-ammont preċiż tat -tariffi għadu ma ġiex stabbilit.  
 
2. Osservazzjonijiet ġenerali  
2.1 Il-BĊE jilqa' l -abbozzi ta' liġijiet. Ir -Reġistru ser jippermetti lill -BĊM biex joħloq database nazzjonali 
ta’ mikrodejta dwar il -kreditu tat-tip kif imsemmi fid -Deċiżjoni BĊE/2014/68, li fir -rigward tagħha l -
BĊM għandu deroga sat -30 ta' Ġunju 2016 taħt l -Artikolu 3(3). Permezz tad- Deċiżjoni BĊE /2014/6 
indirizzata lill- banek ċentrali tal -Eurosistema, huwa meħtieġ li jittieħdu miżuri preparatorji minn 
dawk il -banek ċentrali sabiex, fil -qafas ta’ żmien mogħti, jinkisbu dawn: (a) databases nazzjonali ta' 
mikrodejta dwar il -kreditu li jitħaddmu minnhom ilkoll , u (b) database komuni ta' mikrodejta dwar il -
kreditu li tkun maqsuma bejniethom ilkoll u li tinkludi mikrod ejta dwar il -kreditu għall -Istati Membri 
                                                 
2  Artikolu 8 tal -abbozz ta' direttiva.  
3  Artikolu 8 tal -abbozz ta' direttiva.  
4  Artikolu 7 tal -abbozz ta' direttiva.  
5  Artikolu 9 tal -abbozz ta' direttiva u l -Anness II tiegħu.  
6  Artikolu 3 tal -abbozz ta' direttiva.   
7  Artikolu 10 tal -abbozz ta' direttiva.  
8  Deċiżjoni tal -Bank Ċentrali Ewropew BĊE/2014/6 tal -24 ta' Frar 2014 dwar l -organizzazzjoni ta' miżuri ta' tħejjija 
għall -ġbir ta' mikrodejta dwar il -kreditu għall -iżvilupp u l -produzzjoni tal -istatistika mis -Sistema Ewropea tal -Banek 
Ċentrali (ĠU L 104, 8.4.2014, p. 72).  
ECB -PUBLIC  
3 kollha li l- munita tagħhom hija l -euro. Barraminnhekk, fil -kuntest Malti9, ir-Reġistru għandu  
jikkontribwixxi wkoll għall- funzjoni tal -BĊM li jiżgura l -istabbiltà tas -sistema finanzjarja Maltija10. 
2.2 Mill-perspettiva tal -istituzzjonijiet ta' kreditu, ir -Reġistru ser jippermetti valutazzjonijiet aktar 
infurmati tar -riskju tal -kreditu, ke mm f'termini tad- deċiżjoni iniz jali li tingħata faċilità ta' kreditu kif 
ukoll f'termini ta' valutazzjonijiet kontinwi  ta' skoperturi eżistenti. Ir -Reġistru għalhekk itejjeb il -
kapaċitajiet ta' ġestjoni tar -riskju tal -istituzzjonijiet ta' kreditu.     
2.3 Il-BĊE attwalment qiegħed jiżviluppa qafas legali għal żmien twil għall -ġbir ta' mikrodejta dwar il -
kreditu u r -riskju mill- BĊE u s -Sistema Ewropea ta' Banek Ċentrali. Dan il -qafas ser jiddefinixxi 
rekwiżiti ta' rapportar armonizzati għal  dejta ta' kreditu fl -Istati Membri kollha li jirrapportaw. L-
iffinalizzar ta' dan il -qafas legali għal żmien twil jista' jkollu impatt fuq l -abbozzi ta' liġijiet, 
pereżempju billi jeħtieġ li jinġabru attributi ta' dejta addizzjonali u/jew li jintuża ċiklu ta' feedback  
differenti għall -aġenti li jirrappor taw. Dan ifisser li jista' jkun meħtieġ li l -abbozzi ta' li ġijiet jiġu 
emendati fil -futur qrib.  
 
3. Skambju ta' informazzjoni  
3.1 L-abbozz ta' liġi jipprovdi li l- BĊM jista' jipprovdi informazzjoni miżmuma fir -Reġistru lil banek 
ċentrali nazzjonali u istituzzjonijiet oħrajn ta' Stati Membri li jkollhom databases  kumparabbli, fuq il -
bażi ta' arranġamenti reċiproki. F'dan ir -rigward, il -BĊE jinnota li l- ambitu tad- dejta miġbura minn 
reġistri ta' kreditu differenti ser ikompli jvarja bejn l -Istati Membri sakemm tinkiseb armonizzazzjoni 
ulterjuri, bir -riżultat li l- iskambju ta' informazzjoni taħt din id- dispożizzjoni jista' ma jkunx possibbli 
f'ċerti każijiet. Barra minn hekk, peress li l -BĊE preżentament ma għandux reġistru kumparabbli, 
huwa ma jistax jiġi pprovdut b'informazzjoni fir -Reġistru fuq il -bażi ta' dik id -dispożizzjoni partikolari.  
3.2 Il-BĊE jinnota li l -informazzjoni fir -Reġistru tikkostitwixxi għodda utli għas -superviżjoni 
mikroprudenzjali ta' istituzzjonijiet ta' kreditu. Minn perspettiva ta' stabbiltà finanzjarja u 
makroprudenzjali, l -informazzjoni fir -Reġistru għandha tippermetti l -monitoraġġ u l -valutazzjoni tal -
akkumulazzjoni ta' riskju ta' kreditu u l -inklinazzjoni lejn dan fis -sistema bankarja b'mod ġenerali, u 
b'hekk jgħin fil -kalibrazzjoni tal- użu ta' strumenti makroprudenzjali. L- abbozz ta' liġi  ma jinkludix 
dispożizzjoni espliċita li tippermetti li l -informazzjoni fir -Reġistru tiġi aċċessata mill -BĊE jew mill-
Awtorità għas -Servizzi Finanzjarji ta' Malta (MFSA), is -superviżur nazzjonali tal -istituzzjonijiet ta' 
kreditu. Madankollu, taħt l -Artikolu 37(1) tal -Att dwar il -Bank Ċentrali ta' Malta, il -BĊM huwa 
meħtieġ li jgħaddi lill -MFSA kwalunkwe informazzjoni fil -pussess tiegħu jew li jkollu aċċess għaliha 
kull meta jintalab biex jagħmel dan mill -MFSA fil -qadi tad- dmirijiet tagħha skont il -liġi11. Il-BĊE 
jifhem ukoll li, soġġett għal rekwiżiti tal- protezzjoni tad- dejta, il -BĊE jista', fil- qadi tad- dmirijiet 
superviżorji tiegħu relatati ma' istituzzjonijiet ta' kreditu, jeħtieġ li l -MFSA titlob u tgħaddi 
                                                 
9  Skont iċ -ċirkustanzi, dan jista’ jkun il -każ ukoll għal Stati Membri u banek ċentrali oħrajn taż- żona tal -euro.  
10  Artikolu 5(1)(c) tal-Att dwar il -Bank Ċentrali ta’ Malta (Kap. 204 tal -Liġijiet ta’ Malta).  
11  Dispożizzjoni simili tinsab ukoll fl- Artikolu 18(1) tal -Att dwar l -Awtorità għas -Servizzi Finanzjarji ta' Malta (Kap. 330 
tal-Liġijiet ta' Malta).  
ECB -PUBLIC  
4 informazzjoni li tkun tinsab ir -Reġistru12. Dan i l-punt huwa relevanti wkoll fil -kuntest tal -kompiti 
makroprudenzjali mogħtija lill -BĊE fir -Regolament tal -Kunsill (UE) Nru 1024/201313, li jeħtieġ li l-
BĊE jqis is -sitwazzjoni speċifika tas -sistema finanzjarja, is -sitwazzjoni ekonomika u ċ -ċiklu 
ekonomiku fl-Istati Membri individwali  jew parti minnhom.  
3.3 Rigward l -aċċess tal -BĊE għall -informazzjoni li tinsab fir -Reġistru għall -finijiet ta' statistika u tal -
politika monetarja (b'distinzjoni minn dawk superviżorji), il -BĊE jinnota li jista' jkun intitolat l i 
jaċċessa ċerta informazzjoni li tinsab fir -Reġistru taħt l -Artikolu 41 tal -Att dwar il -Bank Ċentrali ta' 
Malta, li jipprovdi li l- BĊM jista' jiżvela informazzjoni lil "korpi internazzjonali jew oħrajn" meta dan 
ikun meħtieġ skont obbligi internazzjonali.  Mingħajr preġudizzju għal kunsiderazzjonijiet ta' 
protezzjoni tad- dejta, il -BĊE jifhem li din id -dispożizzjoni tillimita l- aċċess tal -BĊE għar -Reġistru 
għal każijiet fejn il -BĊM ikun meħtieġ li jiżvela informazzjoni lill -BĊE. Għaldaqstant għandu jiġi 
kkunsidrat li jiġu emendati l -abbozzi ta' liġijiet jew l -Att dwar il -Bank Ċentrali ta' Malta sabiex tiġi 
żgurata bażi legali aktar ċara għad- drittijiet tal- BĊE ta' aċċess għall -informazzjoni li tinsab fir -
Reġistru, kif sar fi Stati Membri oħrajn14.  
 
4. Osservazzjonijiet addizzjonali speċifiċi  
4.1 L-ambitu tal -abbozz ta' direttiva huwa ristrett għal istituzzjonijiet ta' kreditu, waqt li l -abbozz ta' liġi 
jippermetti lill -BĊM biex jimponi rekwiżiti ta' rapportar fuq "istituzzjonijiet ta' kreditu u oħrajn". Il -
BĊM  jista' jogħġbu jikkunsidra li jestendi l -obbligi ta' rap portar għal istituzzjonijiet finanzarji li ma 
humiex istituzzjonijiet ta' kreditu.  
4.2 Il-BĊE jinnota li wħud mid -definizzjonijiet tal -attributi tad- dejta li għandhom jiġu rrapportati taħt l -
abbozz tad-direttiva, b'mod partikolari varjabbli tad- dejta dwar il -kreditu u miżuri dwar id- dejta tal -
kreditu15, jistgħu jiġu ddefiniti b'mod aktar speċifiku sabiex jiġi żgurat rapportar aktar konsistenti 
mill-istituzzjonijiet ta' kreditu. B'mod partikolari, l -attribut ta' dejta "aġġustament speċifiku tar -riskju 
tal-kreditu" huwa ddefinit b'mod wiesa' ħafna.  
 
Din l- opinjoni ser tiġi ppubblikata fuq is -sit elettroniku tal -BĊE.  
 
Magħmul fi Frankfurt am Main, 19 ta’ Ġunju 2015 . 
[iffirmat]  
Il-President tal -BĊE 
Mario DRAGHI  
                                                 
12  Dan huwa mifhum abbażi tal -Artikolu 6(2) tar -Regolament tal -Kunsill (UE) Nru 1024/2013 tal -15 ta' Ottubru 2013 li 
jikkonferixxi kompiti speċifiċi lill- Bank Ċentrali Ewropew fir -rigward ta’ politiki relatati mas -superviżjoni prudenzjali ta’ 
istituzzjonijiet ta’ kreditu (ĠU L 287, 29.10.2013, p. 63) u l -Artikolu 21 tar -Regolament (UE) Nru 468/2014 tal-Bank 
Ċentrali Ewropew tas -16 ta’ April 2014 li jistabbilixxi qafas għal kooperazzjoni fi ħdan il -Mekkaniżmu Superviżorju 
Uniku bejn il -Bank Ċentrali Ewropew u l -awtoritajiet nazzjonali kompetenti u ma’ awtoritajiet nazzjonali nominati 
(Regolament Qafas tal -MSU) (BĊE/2014/17) (ĠU L 141, 14.05.2014, p. 1).  
13  Artikolu 5 tar -Regolament tal -Kunsill (UE) Nru 1024/2013 tal -15 ta’ Ottubru 2013 li jikkonferixxi kompiti speċifiċi lill -
Bank Ċentrali Ewropew fir -rigward ta’ politiki relatati mas -superviżjoni prudenzjali ta’ istituzzjonijiet ta’ kreditu (ĠU L 
287, 29.10.2013, p.63).  
14  Ara pereżempju l -Opinjoni CON/2013/93, paragrafu 2.1 u l -Opinj oni CON/2014/57, paragrafu 2.2.  
15  Anness 1 tal -abbozz ta' direttiva.